Salariul mediu lunar pentru anul 2025, estimat la 5.355 de lei. Ce creștere economică preconizează Guvernul pentru acest an
Salariul mediu lunar în România pentru anul 2025 este estimat la 5.355 de lei, potrivit Raportului privind situația macroeconomică pe anul 2025 și proiecția acesteia pe anii 2026-2028 publicat joi seară de Guvern, odată cu proiectul Legii bugetului. Documentul indică, de asemenea, o creștere economică de 2,5%, al cărei principal factor îl vor reprezenta investițiile și un număr de șomeri estimat la 250.000. Consumul privat va scădea, în urma măsurilor adoptate prin așa-numita Ordonanță-trenuleț.